Šiaulių gidas

Vakaras šiauliečių šeimoms
2016-08-26 18:00 (Europe/Moscow) | Talkšos pakrantė
Ką veiksi rugpjūčio 26 dienos vakarą? Tik nesakyk, kad tai bus eilinis ir nuobodus pasisėdėjimas prie televizoriaus su šeima?! Krutink kaulus, apsiauk batus ir ATEIK su savo ŠEIMA prie lapės (Talkšos ežero pakrantėje) rugpjūčio 26 dieną 18 val. Čia JŪSŲ LAUKS BEPROTIŠKOS LINKMYBĖS SU JCI ŠIAULIAIS – išmėginsime savo jėgas žaisdami kiemo smiginį, bokštą, gyvatėlę, tvisterį, spalvotąją žiedų gaudyklę, mėtykite žiedussutelksime visas protingiausias ląsteles ir sužaisime juodąjį domino, šaškėmis-šachmatais. Laukiame JŪSŲ su puikia nuotaika!
KAS – „JCI Šiauliai“ – šiauliečių šeimoms
KUR – Talkšos ežero pakrantėje
KADA – rugpjūčio 26 d. 18 val.
KODĖL – nes norime išjungti televizorių ir žaisti lauko žaidimus!

Populiarią muziką groja atlikėjas VALERIJUS
2016-08-18 20:00 (Europe/Moscow) | „Juonė pastuogė”
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

NEMOKAMA PASKAITA apie natūralų kūdikių maitinimą
2016-08-18 14:00 (Europe/Moscow) | Šiaulių miesto visuomenės sveikatos biure (Varpo g. 9, III a. salė)
Rugpjūčio 18 d. 14.00 val. Šiaulių miesto visuomenės sveikatos biure (Varpo g. 9, III a. salė) natūralaus maitinimo specialistė Natalja Bartkevičienė suteiks jums pagrindinių žinių bei atsakys į dažniausiai kylančius klausimus apie žindymą.
Noras maitinti kūdikį savo pienu, įsitikinimas, kad galite ir sugebate tai daryti, padės jums ilgai ir sėkmingai maitinti krūtimi.

Žolinės vakaronė Žaliūkių malūnininko sodyboje
2016-08-15 17:00 (Europe/Moscow) | Žaliūkių vėjo malūnas
17 val. Žaliūkių malūnininko sodyboje (Architektų g. 73, Šiauliai) vyks liaudiška Žolinės vakaronė.
Susirinkusių į svarbiausią vasaros derliaus ir rugiapjūtės pabaigos šventę lauks šventinės Žolinės apeigos, šviežiai kepta ruginė duona, smagi muzika, dainos, šokiai ir įvairios pramogos. Dalyvaus Žemaitijos nacionalinio parko folkloro ansamblis ,,Platelē“ (vad. Aivaras Alminas) ir Šiaulių r. savivaldybės kultūros centro Raudėnų filialo ir Raudėnų mokyklos jungtinis folkloro ansamblis „Gerviki“.
Įėjimas – 0,50 Eur. Vaikams iki 7 metų šventė nemokama.

Žolinė Šiaulių universiteto Botanikos sode
2016-08-15 11:00 (Europe/Moscow) | Šiaulių universiteto Botanikos sodas
Pirmadienį (rugpjūčio 15 d.) 10.30 val. į Šiaulių universiteto Botanikos sode (Paitaičių g. 4) vyks Žolinės šventė.
Juk Žolinė tai ne tik derliaus brandos šventė, atsisveikinimo su želmenimis ir gėlėmis diena, bet ir Švenčiausiosios Mergelės Marijos ėmimo į dangų diena. Prisirinkite gražiausių laukų gėlelių, vaistažolių, kartu padėkokime Žemei už derlių ir grožį, pašventinkime žolynų puokštę.
Šventės metu galėsite įsigyti šviežio medaus, saldainių, duonos, mėsos, sūrių gaminių, tautodailės dirbinių, dekoratyvinių augalų ir vaismedžių.
Jus džiugins kolektyvų „Vaiguva“, „Salduvė“, „Retro“, „Rugelis“, RO KO KO solisčių, „Spalvų muzika“ orkestro ir kitų atlikėjų muzika.
Renginys nemokamas!

Žemaitiškų dainų CD pristatymas ir žemaitiška vakaruška
2016-08-13 20:00 (Europe/Moscow) | „Juonė pastuogė”
Groja ansambliai JONIS, AUDA, SALDUVĖ.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras.

Tarptautinis festivalis - pleneras „Šiaulių Monmartro Respublika 2016“
2016-08-03 18:00 - 2016-08-06 18:00 (Europe/Moscow)
Jau 13-tąjį kartą rugpjūčio pradžioje Šiauliuose įsikurs „Šiaulių Monmartro Respublika 2016“. Tai tarptautinis festivalis – pleneras, kurį rengia „Laiptų galerija“.
Rugpjūčio 3 d.
18 val. teatralizuotas festivalio „Šiaulių Monmartro Respublika 2016” atidarymas „Laiptų galerijoje”:
Grupės „Ritmas kitaip“ pasirodymas;
dailininkų – plenero dalyvių pristatymas;
Eduardo Juchnevičiaus (1942 – 2011) grafikos darbų parodos atidarymas;
Lietuvos nacionalinio dramos teatro aktorės ir daininikės Rasos Rapalytės prancūziškų dainų koncertas.
Rugpjūčio 4 d.
10 val. „Master class“ su Lietuvos nacionalinės premijos laureatu Petru Repšiu „Laiptų galerijoje“.
13 – 17 val. dailininkų pleneras tema „Miesto spalvos” „Laiptų galerijos” sode.
18 val. Valstybinio Vilniaus kvarteto ir solisto Liudo Mikalausko koncertas šv. Jurgio bažnyčioje.

Rugpjūčio 5 d.
10 – 17 val. pleneras tema „Miesto spalvos” „Laiptų galerijos” sode;
21 val. Klaipėdos valstybinio muzikinio teatro atlikėjų koncertas „Miuziklų MIXtūra“ „Laiptų galerijoje“;
23 val. šviesų ir videoprojekcijų performansas „Prancūzų impresionistai“ ant „Laiptų galerijos“ pastato.

Rugpjūčio 6 d. tarptautinis festivalis – pleneras „Šiaulių Monmartro Respublika 2016” pėsčiųjų bulvare:
10 – 14 val. dailininkų performansas – pleneras „Miesto spalvos” prie P. Višinskio paminklo.
11 – 14 val. objektų ir instaliacijų paroda „A la Pompidou centre“ „Miesto spalvos“ pėsčiųjų bulvare prie P. Višinkio paminklo;
12 – 14 val. Mimų – gyvų skulptūrų pasirodymas pėsčiųjų bulvare;
12 val. „Poezijos bulvaras” prie „Žiburio” knygyno. Lietuvių poetų eiles skaitys aktoriai M. Šaltytė ir J. Bindokas, muzikuos Austėja Gendvilaitė.
17 val. Plenere „Miesto spalvos” sukurtų darbų parodos atidarymas.

Kryžių kalno atlaidai
2016-07-30 19:00 - 2016-07-31 17:00 (Europe/Moscow) | Kryžių kalnas
Kryžių kalno atlaidai vyks paskutinį liepos savaitgalį – liepos 30 – 31 dienomis.

Tytuvėnų vasaros festivalis - Teatralizuotas koncertas „MUZIKINĖS ISTORIJOS“
2016-07-30 18:00 (Europe/Moscow) | Šiaulių universiteto botanikos sodas
Sabina Martinaitytė (mecosopranas), M.Žukauskas ( bosas), M. Pleškytė ( sopranas), G. Skromanaitė ( sopranas), R. Baranauskas (tenoras), J. Jarašius (baritonas), G. Kuzmickaitė (mecosopranas) , Audronė Eitmanavičiūtė (fortepijonas)
Programoje G.Kuprevičiaus, K.Antanėlio, V.Ganelino, L.Bernstain, A.Bryan, D.Foster, T.Albinoni, J.Kander ir kt. kompozitorių kūriniai.
Bilieto kaina 6 Eur.

Sporto šventė Kairiuose
2016-07-23 12:00 (Europe/Moscow) | Kairiai
Kviečiame visus atvykti į Kairių ežero pušyną, į vasaros sporto šventę!

Renginio metu galėsite sudalyvauti įvairiose sporto rungtyse: tinklinio 3×3 varžybose, virvės traukimo, giros kilnojimo, šaškių, futbolo 3×3 varžybose, įvairiose estafetėse.
Sporto šventėje kviesime nemokamai paplaukioti irklentėmis!
Geriausiai pasirodžiusiųjų laukia prizai!
Atvykite, sudalyvaukite, palaikykite kitus dalyvius!

Juodojo humoro šou su Artūru Orlausku
2016-07-21 20:00 (Europe/Helsinki) | „Juonė pastuogė”
Ar galima vyrą išmokinti būti geru meilužiu? Kaip moterį padaryti laimingą? Ką iš tiesų apie moteris ir seksą galvoja vyrai? Ar oralinis seksas kenkia sveikatai? Kokias klaidas lovoje dažniausiai daro vyrai? Ką daryti, kad vyras po gero sekso neapsiverstu ant kito šono ir neužmigtu? Ar tik ilgai laukdama moteris gali sutikti svajonių princą? Kodėl vyrų ir moterų mėgiamos sekso pozos skiriasi?
Tai tik dalis klausimų, kurie dominą šiuolaikines moteris ir vyrus. Ir visi atsakymai skandalingame juodojo humoro šou „Sex Tabu be/ne Tabu“.. Tai interaktyvus šou, su stand‘up komedijos elementais ir klasikų intymios poezijos perlais.
Tai nepaprastai šmaikštus, iki ašarų juokingas ir savikritiškas žvilgsnis į vyrų ir moterų santykius. Tai tiesiog nepakartojamas mono spektaklis- humoro šou, kuriame pirmuoju smuiku griežia vienintelis Lietuvoje tituluotas komikas, tarptautinių humoro festivalių laureatas Artūras Orlauskas.
Kaip sako pats maestro A.Orlauskas:- Aš nevaidinu, kad sexas man neįdomus ir nemalonus, aš nevaidinu, kad man malonu moteriai suteikti malonumą ir kalbbu apei tai atvirai ir be tabu. Šis šou tai daugiau kaip 30 metų sceninės kūrybinės patirties auksinė kolekcija. Tai tiesiog fainiausi ir drąsiausi humoro perlai, kurie anksčiau būdavo prieinami tik siauram ratui artimų draugų, kolegiškuose susibūrimuose. Aš jau seniai draugų rate leidžiu sau tokių pamėtyti tokių perliukų ir draugai ne kartą mane skatino visą tai perkelti į sceną, bet aš vis susilaikydavau. Manau, kad kiekvienas projektas turi subręsti ir prinokti. Ir štai dabar „Sex Tabu be/ne Tabu“ prinoko, nes ir publika jau subrendo, iš tiesų, žiauriai atviram humoro šou. Antra vertus mano abejones išsklaidė žinomas rašytojas Sigitas Parulskis, kuris sako: – „….jau seniai seksualumas tapo mūsų viešos kasdienybės dalimi ir būtų labai davatkiška vaidinti nekaltybės amžių“.
Pirmieji žiūrovai pamatę šį šou neslėpė pasigerėjimo, nuostabos ir lengvo šoko. Viena žiūrovė FB parašė : „ Panos buvau Orlausko juodajam šou „Sex tabu be tabu“. Net neturiu žodžių, ką pasakyt, neatsimenu nieko, bet buvo taip žiauru ir taip juokinga, kad teko bėgti į tualetą, kad neapsišlapinčiau…Vienu žodžiu piz…….ts. Mano draugas dar dabar žagsi ir žvengia vairuodamas“.
Svarbiausias dviejų dalių šou tikslas pagerinti vyro ir moters santykius, patobulinti kiekvieno žinias apie partnerių psichologines, dvasines ar anatomines būsenas ir nepamiršti, kad juokauti galima apie viską. Ypač jei tai atliekama profesionaliai, meistriškai, neužgauliai, skaniai ir tikrai juokingai. Ir nebijoti kalbėtis apie TAI.
„Gyvenimą reikia nugyventi taip, kad būtų smagu prisiminti. Bet gėda papasakoti“-sako A.Orlauskas ir kviečia visus šiuolaikinio progresyvaus mąstymo žmones, kurių nekamuoja kompleksai, susikaustymas ir prietarai apsilankyti jo šou. Amžius neribojams, bet kompleksuotiems ir dievobaimingiems, nerekomenduoja gydytoja ar vaistininkai.
Perspėjimas! N-18.

ITALIJOS MAGIJA KONCERTE „KELIAS Į NEAPOLĮ"
2016-07-20 18:00 (Europe/Moscow) | Chaimo Frenkelio viloje
Liepos 20 d. 18 val.
ITALIJOS MAGIJA KONCERTE „KELIAS Į NEAPOLĮ”
Spalvinga neapoliečių dainų paletė
Lieselot de Wilde (sopranas, Belgija)
Peter Verhelst (gitara, Belgija)
Chris Ruebens (gitara, Belgija)
Tadas Dešukas (smuikas, mandolina, Lietuva)
Koncertas vyks Chaimo Frenkelio vilos parke (Vilniaus g. 74, Šiauliai). Trukmė – 1.20 val. Bilieto kaina – 8 Eur, su nuolaida – 7 Eur*.

Rally Sprint Kurtuvėnai
2016-07-15 19:00 - 2016-07-16 19:00 (Europe/Moscow)
Liepos 16 dieną Kurtuvėnų apylinkėse vyks Lietuvos ralio sprinto čempionato ir Latvijos ralio sprinto čempionato 4-ųjų etapų lenktynės. Jas organizuoja sporto klubas „Rally 4 Fun“.
Tai pirmas tokio lygio renginys, kurį imasi organizuoti ralio entuziastų komanda, skinanti laurus šalies ralio sprinto trasose.

Liepos 16 dieną vyksiančiose lenktynėse – 8 greičio ruožai, kurie drieksis tik žvyriniais kelias, bendras greičio ruožų ilgis – kiek daugiau nei 50 km, o bendras varžybų kilometražas sudarys apie 120 km.
Ralio sprinto „Kurtuvėnai- 2016“ metu jūsų laukia:
Iškilmingas startas P.Višinskio g., Kurtuvėnai;
„Racing Ladies” varžybos;
Vaikų miestelis.
Nemokamas šventinis koncertas po ralio finišo. Kurtuvėnuose sportininkus ir žiūrovus linksmins Sigutė Vaičiulytė ir grupė „Jonis“.

Vandens šventė prie Rėkyvos ežero
2016-07-15 18:00 (Europe/Moscow) | Prie Rėkyvos ežero
Šventės programa:
18 val. vandens šventės atidarymas, jachtų ir laivų paradas, Šiaulių miesto buriuotojų klubo pasirodymas.
18.10 val. Šiaulių teatro „Birbironas“ programa vaikams: linksmos muzikinės istorijos kartu su jūros piratais Bonny ir Funny, žaidimai, pokštai vaikams ir tėveliams, gausus prizų lietus.
19 val. kapelos „Trys plius trys“ koncertas. Jaunos atlikėjos Rugilės Prialgauskaitės pasirodymas.
20 val. operos solisto, tarptautinio konkurso „Kauno Sonorum“ laureato Ovidijaus Miniausko koncertas.
21 val. merginų grupės „Saulės SMS“ koncertas.
21.30 val. muzikos fiesta „Saulės smūgis“ su DJ Aivaru ir Real Dreams.
23 val. šventės uždarymas.

ROMANTIŠKAS TRIO KONCERTAS „SIMBOLIAI IR SPALVOS"
2016-07-13 18:00 (Europe/Moscow) | Chaimo Frenkelio viloje
Liepos 13 d. 18 val.
ROMANTIŠKAS TRIO KONCERTAS „SIMBOLIAI IR SPALVOS”
Įvairių spalvų ir atspalvių kupina stebuklinga muzikos kalba
Eunsil Kang (sopranas, Pietų Korėja)
Tom Collingwood (violončelė, Didžioji Britanija)
Justas Šervenikas (fortepijonas, Lietuva)
Koncertas vyks Chaimo Frenkelio viloje (Vilniaus g. 74, Šiauliai). Trukmė – 1.10 val. Bilietų kaina – 7 ir 8 Eur.

Romantinės muzikos vakaras. Groja grupės „Vairas“ lyderis ROLANDAS JANUŠAS
2016-07-07 19:00 (Europe/Moscow) | „Juonė pastuogė”
Romantinės muzikos vakaras. Linksmas ir šmaikštus muzikantas, kurio repertuare grupės „Vairas&quot” dainos, žinomi lietuviški ir pasaulio muzikos koveriai.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Mindaugo karūnavimo dienos renginiai
2016-07-06 11:00 - 17:00 (Europe/Moscow)
LIEPOS 6 D. (TREČIADIENIS)
11 val. šv. Mišios. Šv. apaštalų Petro ir Pauliaus katedra (Aušros tak. 3)
12 val. iškilminga Lietuvos Respublikos vėliavos pakėlimo ceremonija (Prisikėlimo aikštė)
Karaliaus Mindaugo dviračių žygis. Organizatoriai – jaunimas, kuriantis Lietuvą. Maršrutas: Prisikėlimo a. – Kryžių kalnas – Prisikėlimo a.
16 val. Šarūno Saukos tapybos parodos iš Šiaulių miesto garbės piliečio, Lietuvos kolekcininkų asociacijos prezidento Edmundo Armoškos kolekcijos atidarymas, naujojo Šarūno Saukos albumo (sudarytoja R. Rachlevičiūtė) pristatymas. Šiaulių miesto kultūros centras „Laiptų galerija“ (Žemaitės g. 83)
18 val. XIII tarptautinio Chaimo Frenkelio vilos vasaros festivalio atidarymo koncertas „Dunda būgnai, kviečia švęsti“. Dalyvauja: solistas Guntaras Freibergas (marimba, Latvija), mušamųjų instrumentų ansamblis „Giunter percussion“ (vad. Pavelas Giunteris, Tomas Kulikauskas, Sigitas Gailius), Šiaulių valstybinis kamerinis choras „Polifonija“. Dirigentas Robertas Šervenikas. Chaimo Frenkelio vilos parkas (Vilniaus g. 74)
TALKŠOS EŽERO PAKRANTĖJE:
20 val. patriotinė programa „Mes ją kaip saulę nešėm ant žvilgančių kardų“. Atlieka 75-metį švenčiantis valstybinis dainų ir šokių ansamblis „Lietuva“ (meno vadovas Giedrius Svilainis), Lietuvos kariuomenės orkestras (kapelmeisteris majoras Egidijus Ališauskas, dirigentas kapitonas Dainius Pavilionis), dainininkė Rasa Serra
21 val. visuotinis „Tautiškos giesmės“ giedojimas
21.30 val. grupės „Rebelheart“ koncertas
23 val. ugnies misterija

PARODOS
11−16 val. nemokamas architektūros parodos-konkurso „Kryptis – Šiaurė“ lankymas Šiaulių dailės galerijoje (Vilniaus g. 245)
11−17 val. nemokamas parodų ir ekspozicijų lankymas Šiaulių „Aušros“ muziejaus padaliniuose: Chaimo Frenkelio viloje (Vilniaus g. 74), Fotografijos muziejuje (Vilniaus g. 140), Dviračių muziejuje (Vilniaus g. 139), Žaliūkių malūnininko sodyboje (Architektų g. 73), Radijo ir televizijos muziejuje (Vilniaus g. 174)
14−18 val. nemokamas Rositos Eidintienės kūrybos parodos „Metų laikai“ lankymas Šiaulių miesto kultūros centre „Laiptų galerija“ (Žemaitės g. 83)
KITI RENGINIAI
Šiaulių miesto savivaldybės viešojoje bibliotekoje:
liepos 1–31 d. spaudinių paroda „Karūnoje – valstybės gyvastis“. Skaitytojų aptarnavimo skyrius (Aido g. 27)
liepos 4–15 d. paroda „Uždėjote karūną ir man, ir Lietuvai kartu“. Rėkyvos filialas (Energetikų g. 7)
liepos 4–22 d. paroda „Mindaugas – Lietuvos karalius“. „Aido“ filialas (Aido g. 27)
liepos 4−rugpjūčio 26 d. spaudinių paroda, skirta Valstybės (Lietuvos karaliaus Mindaugo karūnavimo) dienai. Šiaulių apskrities Povilo Višinskio viešoji biblioteka (Aušros al. 62)
liepos 5 d. 11 val. rytmetis „Puokštė Lietuvai“. Vaikų literatūros skyriaus kiemelis (Gvazdikų tak. 8)
Šiaulių kultūros centro Aklųjų ir silpnaregių skyriuje (Žemaitės g. 102):
liepos 5 d. 14 val. kūrybinės dirbtuvės suaugusiesiems. Edukacinis užsiėmimas ,,Lietuvos valdovai“. Registracija tel. (8 41) 54 52 79
liepos 7 d. 15 val. vasaros dirbtuvės vaikams ,,Amatukai“. Edukacinė pamokėlė ,,Lietuvos karalius Mindaugas“. Registracija tel. (8 41) 54 52 79

Renginiai nemokami

Motokroso varžybos
2016-07-03 12:00 (Europe/Moscow) | Aleksandrija
Pirmąjį liepos savaitgalį Šiauliuose (Aleksandrijoje) vyks motokroso varžybos.

Radviliškio miesto šventė
2016-07-02 13:00 - 23:00 (Europe/Moscow) | Radviliškis
13 val. Šventinė eisena Gedimino – Radvilų gatvėmis.
13.30 val. iškilmingas šventės atidarymas Radvilų gatvėje.

14.30 – 22.30 val. šventinis koncertas:
14.30 val. Lietuvos moksleivių dainų šventės kolektyvai.
16.30 val. Radviliškio rajono meno kolektyvai.
18.00 val. Irūna Puzaraitė ir Marius Jamposkis.
19.00 val. Asta Pilypaitė.
20.30 val. choras „Chamelionas”.
22.30 val. fejerverkas.

Lietuvos Wake Čempionato etapas Šiauliuose Vandenlenčių parke
2016-07-02 11:00 - 18:00 (Europe/Moscow) | Fox Spot, ptie Talkšos ežero
Dienotvarkė*:
7:00 – 11:00 Apšilimas
10:00 – 11:00 Registracija
11:30 – Riders meeting
12:00 – varžybų pradžia
16:00 – FINALAI
18:00 – APDOVANOJIMAI
*organizatoriai pasilieka teisę keisti dienotvarkę dėl oro sąlygų ir nenumatytų priežasčių.
————
Visą vasarą laukia netgi 7 varžybų etapai. Lietuvos wake čempionate teisėjaus profesionalūs vandenlenčių teisėjai iš Latvijos. Veiksmas vyks keturiose grupėse – vyrai pro ir vyrai mėgėjai, moterys ir vaikai. Registracija į varžybas – vietoje.
Varžybos vyks vieną dieną, t.y. šeštadienį. Sekmadienį visi sportininkai bei žiūrovai galės mėgautis parku ir plaukti gyvoje eilėje už simbolinį mokestį.

Kosto Smorigino ir Živilės Mackevičiūtės koncertas Naisiuose
2016-07-01 19:00 (Europe/Moscow) | Naisių kultūros rūmai – lauko scena
Vienas žinomiausių Lietuvos bardų ir puikus aktorius Kostas Smoriginas penktadienio vakarą koncertuos Naisiuose kartu su jauna atlikėja.
Živilė Mackevičiūtė save pristato taip:
Aš esu Živilė Mackevičiūtė iš Skuodo. Esu tikra žemaitė. Groju įvairiais instrumentais, o labiausiai patinka skambinti gitara ir dainuoti. Savo mokytojos Raimondos Remezienės paskatinta, 2014 dalyvavau Lietuvos mokinių dainuojamosios poezijos konkurse Vilniuje ir taip „užsikabinau“. Taip pat šiais metais dalyvausiu jaunųjų bardų vasaros stovykloje, dalyvavau Nacionaliniame bardų festivalyje Purpurinis vakaras. Tik dabar pati pradedu kurti dainas ir tai tik mano kelio pradžia.

ARCHITEKTŲ PARODA-KONKURSAS „KRYTIS – ŠIAURĖ“
2016-07-01 16:00 (Europe/Moscow) | Šiaulių dailės galerija
2016 m. liepos 1 d., penktadienį, 16 val. vyks parodos atidarymas Šiaulių dailės galerijoje, Vilniaus g. 245.
Tai – Lietuvos architektų sąjungos Šiaulių skyriaus organizuojamas renginys, skirtas Lietuvos architektams ir visuomenei, propaguojantis architektų bendruomeniškumą, profesinį atvirumą, kokybišką architektūrą kaip vertybę ir svarbią Šiaurės Lietuvos regiono kultūros dalį. Parodoje pristatomi 2010-2015 metais Šiaurės Lietuvos architektų sukurti realizuoti, nerealizuoti projektai ir Lietuvos architektų realizuoti darbai bei konkursiniai projektai Šiaurės Lietuvoje. Paroda, per ateinančius dvejus metus, apkeliaus visas Šiaurės Lietuvos savivaldybes. Parodai pateiktus darbus vertins tarptautinė žiuri, kurią sudarys žymūs architektai, savo srities profesionalai iš Lietuvos ir Europos Sąjungos šalių.
Penkių geriausių darbų autoriai bus apdovanoti prizais – „Kryptis – Šiaurė“ skulptūrėlėmis ir architektūros pripažinimo skydais.
Parodos kuratorius architektas Dalius Puzinas.

Daugiadienės kalnų dviračių varžybos – „MTB Šiauliai 2016“
2016-07-01 08:00 - 2016-07-03 17:00 (Europe/Moscow)
Liepos pirmąjį savaitgalį, liepos 1-3 dienomis, Šiaulių apylinkėse, jau 7 kartą vyks vienintelės Lietuvoje daugiadienės kalnų dviračių varžybos – „MTB Šiauliai 2016“. Šiose lenktynėse kasmet varžosi daugiau nei 300 sportininkų, tarp jų ir pajėgiausi Lietuvos dviratininkai.
Šiose varžybose dviratininkų amžius – nuo 14 iki 60 metų, o mažiausieji dalyviai (4-12 m.) lenktyniauja specialiai jiems sukurtose trasose. Dažnas varžybų dalyvis į Šiaulius atvyksta su visa šeima. Tradiciškai daugiadienių lenktynių trasos driekiasi gražiausiomis Kurtuvėnų regioninio parko vietomis.
Pirmąją varžybų dieną sportininkai lenktyniaus vienoje techniškiausių Lietuvoje, Bubių MTB XCO dviračių kroso trasoje. Tai neilga 5 km, bet labai sudėtinga trasa, vadinama šių lenktynių prologu – todėl startuojama pavieniu startu. Trasoje nestinga stačių įkalnių bei sudėtingų nusileidimų, kalniukų, duobių, tiltelių ir kitų, gerų dviračio valdymo įgūdžių reikalaujančių elementų. Šią trasą dviratininkai dažniausiai išbando dar iki varžybų.
Antrąją ir trečiąją dieną varžybų centras įsikurs Geluvos ežero paplūdimyje. Čia dalyviai startuoja bendru startu. Šeštadienį vyrų elito ir V40 grupių dviratininkai turės įveikti 66 kilometrų trasą su net 640 metrų vertikaliu pakilimu, kiti varžysis perpus trumpesnėje – 33 kilometrų trasoje. Trasa vingiuos ežerų pakrantėmis, šalia piliakalnių.
Be pagrindinių varžybų, šeštadienį vyks „Draugų žygis“. Tai mėgėjiška grupė, kurios dalyviai važiuoja 20 kilometrų ilgio trasa, bet nesivaržo tarpusavyje. Trasa skirta visiems, kurie nori aktyviai praleisti laiką važiuojant dviračiu. „Draugų žygio“ dalyviai dažniausiai mina visi kartu, neskubėdami ir apžiūrėdami apylinkes.
Sekmadienį, lemiamą varžybų dieną, sportininkai vėl rikiuosis prie grupinio starto linijos. Trečiąją dieną dalyviai turės įveikti trumpesnes, bet ne mažiau įdomias 50 ir 31 kilometro trasas. Dviratininkai turės galimybę važiuoti Juodlės ežero pažintiniu taku, pasigrožėti Vainagių piliakalniu, aplankyti Zuikiškės ąžuolą, Barsukyno ozą, įveikti Dubuvos pelkę.
Sportininkai šiose varžybose rungiasi individualiai, o jų rezultatai apskaičiuojami sumuojant visų trijų dienų rezultatus. Nugalėtojai bus apdovanoti vertingais prizais, o visi dalyviai – atminimo medaliais.
Pernai daugiadienių lenktynių nugalėtojais tapo kaunietis Eimantas Gudiškis ir vilnietė Kristina Noreikienė.
Gausiausias ir stipriausias komandas subūrę kolektyviai taip pat bus apdovanojami papildomais prizais.
Varžybų organizatoriai kviečia atvykti visus dviračių mėgėjus kartu su šeimomis praleisti aktyvų savaitgalį Šiauliuose.
Vienintelės Lietuvoje daugiadienės MTB dviračių varžybos „MTB Šiauliai 2016“ vyks liepos 1 – 3 d. Šiaulių apylinkėse. Jose kasmet varžosi per 300 dviračių entuziastų ir profesionalų.

Arinos ir grupės koncertas
2016-06-30 20:00 (Europe/Moscow) | „Juonė pastuogė”
Populiarius savo hitus dainuos Lietuvos bliuzo karalienė ARINA su grupe.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras… + gera muzika!

Rasos šventė Naisiuose
2016-06-23 19:00 (Europe/Moscow) | Naisia
Trumpiausią metų naktį Naisiuose vyks Rasos šventė su visai papročiais ir apeigomis – kupoliavimas, būrimai, vainikų plukdymas, koncertas ir kt.

Susitikimas su knygų autore Birute Jakučionyte
2016-06-19 17:00 (Europe/Moscow) | „Sielos harmonija”, Vasario 16-osios g. 44, 3 a. "Sielos harmonija", Šiauliai
Autorė kviečia:
Mielos moterys, kviečiu jus į nuoširdžių ir atvirų pokalbių susitikimą be karūnų, be batų, ant grindų. Paprastai, kasdieniškai, atsipalaidavus, kaip su geriausiomis draugėmis. Apie tai, kas slapta, apie tolimiausias sielos kerteles, apie juodulius ir džiaugsmus… Visos mes karalienės, tik mūsų karūnų niekas nemato, visos mes norime bendrystės, palaikymo ir supratimo. Ateikite ir kalbėkimės, pabūkim drauge.

Mezgimo šventė Naisiuose
2016-06-19 12:00 (Europe/Moscow) | Naisių kultūros rūmai – lauko scena
Šventėje bus demonstruojami Naisių moterų klubų ir Naisių mokyklos netradicinių mezgimo būdų demonstravimas, laukia tautodailininkų ir amatininkų mugė, bus demonstruojama rankdarbių paroda, vyks koncertas, rekordinį mezginį fiksuos rekordų agentūra.

Jogos diena prie Lapės
2016-06-18 11:00 (Europe/Moscow) | Talkšos pakrantė
Atvira nemokama jogos dienos stovykla

Juodojo humoro vakaras su A. ORLAUSKU ir R. ŠILANSKU
2016-06-16 20:00 (Europe/Moscow) | „Juonė pastuogė”
Ar žinote, kaip įvaryti infarktą dievobaimingai uošvei? Ar žinot, kaip „numarinti“ „dorovės saugotoją“ kaimynę? Tiesiog nupirkit jiems bilietus į Juodojo humoro vakarą ir problemos neliks. Laidotuvių ir gydymo išlaidos į bilieto kainą neįeina.
Daugiau kaip prieš 10 metų neprilygstamieji komikai – tarptautinių humoro festivalių laureatas Artūras Orlauskas ir Lietuvos anekdotų karalius Raimundas Šilanskas dalyvauja Juodojo humoro vakaruose be cenzūros. Artūras tuomet pradėjo „Bernelių užeigos“ vakaruose skirtuose tik vyrams, Raimundas – Kauno klube „Crazy house“. Vėliau kiekvieną vasarą jie pasikeisdami Šventosios klube „Titanikas“ ar Palangos klube „Laukiniai vakarai“ surengdavo ne vieną dešimtį tokių vakarų surinkdami pilnas sales nekastruoto humoro mėgėjų. Tokių renginių populiarumas didžiulis ir kasmet didėja, nes žmonės jau seniai nori išgirsti tikrą necenzuruotą anekdotą su visais „prieskoniais“. Pastaruoju metu tokiuose renginiuose pamėgo lankytis ir jaunas ir jau „panešiotas“ jaunimas, neišskiriant nei vyrų nei merginų. Laisvas liberalus žodis iš anekdotų meistro lūpų skamba naturaliai, taikliai, nevulgariai ir be abejo juokingai. O Lietuvoje komikų, kurie sugebėtu būtent taip meistriškai atlikti įvairaus žanro pokštus beveik nėra. Artūras šiuo atveju anekdotus praskiedžia stand up‘ais , o Raimundas savo nuotaikingo gyvenimo istorijomis. Juodojo humoro vakarai numatyti visoje Lietuvoje. Geriausių Lietuvos komikų A.Orlausko ir R Šilansko patyrimas, meistriškumas ir profesionalumas akivaizdūs ir visi jau seniai tuo įsitikino. Bet nepamirškime, kad programa pastoviai atnaujinama ir tobulinama, juk anekdotų žanras platus ir neaprėpiamas, o galimybės panaudoti „aštrų“ žodelį dar platesnis, juolab, kad meistriškai improvizuoti abu artistai tikrai moka. Silpnų nervų žiūrovams, dievobaimingiems ir sovietinio mąstymo cenzoriams įėjimas kenkia sveikatai. Visi kiti neabejotinai praleis nestandartiškai gerą laiką.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Bulvaro vasara - koncertas vaikams
2016-06-16 17:00 - 19:00 (Europe/Moscow) | Bulvaro amfiteatras
17–19 val. Šiaulių kultūros centro vokalo studijos „Ro-ko-ko“, Šiaulių moksleivių namų vaikų muzikos studijos „En-den-du“, VšĮ meninio ugdymo studijos „Mikitukas“, lopšelio-darželio „Žirniukas“ dainininkių „Mažosios žirniukės“, muzikos studijos „Nieko tokio“, dainavimo studijos „Pūūūka“ koncertas (amfiteatre)
